
PARLAMENTUL ROMÂNIEI

CAMERA DEPUTAŢILOR
	     COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti 13 aprilie 2011          

 P l - x  140/2011              


AVIZ
asupra propunerii legislative pentru modificarea Legii nr. 460/2003 privind exercitarea profesiunilor de biochimist, biolog si chimist, înfiinţarea si funcţionarea Ordinului Biochimiştilor, Biologilor si Chimiştilor in sistemul sanitar din România, publicata in M. Of. nr. 836 din 25 Noiembrie 2003
În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă pentru modificarea Legii nr. 460/2003 privind exercitarea profesiunilor de biochimist, biolog si chimist, înfiinţarea şi funcţionarea Ordinului Biochimiştilor, Biologilor si Chimiştilor in sistemul sanitar din România, publicata in M. Of. nr. 836 din 25 Noiembrie 2003, trimisă cu adresa nr. Pl. x. 140 din 23 martie 2011 şi înregistrată cu nr. 31/237 din 24 martie 2011.
Conform dispoziţiilor art.75 alin.(1) din Constituţia României, republicată şi ale art. 92 alin. (9) pct. 2 din Regulamentul Camerei Deputaţilor, republicat, Camera Deputaţilor este Cameră Decizională.
Potrivit dispoziţiilor art.61 din Regulamentul Camerei Deputaţilor, republicat, Comisia juridică, de disciplină şi imunităţi a dezbătut propunerea legislativă în şedinţa din 12 aprilie 2011.
Senatul, în calitate de primă Cameră sesizată, a respins propunerea legislativă în şedinţa din 16 martie  2011.
Iniţiativa legislativă are ca obiect de reglementare modificarea şi completarea Legii nr.460/2003 privind exercitarea profesiunilor de biochimist, biolog si chimist, înfiinţarea şi funcţionarea Ordinului Biochimiştilor, Biologilor şi Chimiştilor în sistemul sanitar din România.
Membrii Comisiei au examinat propunerea legislativă supusă avizării, expunerea de motive, avizul favorabil cu observaţii şi propuneri al Consiliului Legislativ, transmis cu adresa nr. 1328 din 8 noiembrie 2010 şi punctul de vedere al Guvernului, transmis cu adresa nr. 2960 din 26 noiembrie 2010, prin care nu susţine adoptarea acestei iniţiative legislative.
În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea negativă a acestei iniţiative legislative întrucât nu respectă prevederile art. 6 alin. 1 din Legea nr. 24/2000 privind normele de tehnică legislativă pentru elaborarea actelor normative, republicată. 
Totodată, această iniţiativă legislativă nu contribuie, prin nici un articol propus, la scopul declarat al Legii nr. 460/2003, prevăzut la art. 24 lit. a) şi b), potrivit căreia OBBC „ apără prestigiul şi demnitatea profesională ale membrilor săi în relaţiile cu terţe persoane fizice sau juridice ", respectiv „ apără şi promovează interesele profesionale ale membrilor săi".

În raport de obiectul şi conţinutul reglementării, propunerea legislativă face parte din categoria legilor ordinare. 

               PREŞEDINTE,                        
                                       SECRETAR,

                Daniel BUDA              



   Gabriel ANDRONACHE

Consilier, Iuliana Fuiorea

